Foto: Nacional

U NOVOM izdanju, Nacional donosi priču o tome kako je, kako navode, Kaptol prevario Papu jer Stepinac nije ubijen.



Nacional piše kako se radi o svjetskom ekskluzivu te navode da donose povijest bolesti, tajna izvješća Vatikanu i liječničku ekspertizu putem koje demaskiraju najveću obmanu Katoličke crkve "u Hrvata".



Usto, dodaju kako je Stepinac umro od raka krvi, pozivajući se na ekskluzivni dokument koji dovodi u pitanje temelje beatifikacije Stepinca.

Nacional: Stepinac nije ubijen

Tekst se nastavlja ispod oglasa

Alojzije Stepinac u zatvoru u Lepoglavi nije trovan, nije zračen smrtonosnim zrakama i, a osim oduzimanjem slobode, nije zlostavljan nikakvim tajnim sredstvom komunističkog režima, navodi Nacional, ističući kako Juraj Batelja i drugi katolički propagandisti koji tvrde da je "Stepinac ubijen" teško obmanjuju hrvatske katolike, ali i cijeli svijet.

Nacional navodi kako njihovo otkriće izravno utječe na rad Vatikanske komisije za dijalog katolika i pravoslavaca u vezi eventualne kanonizacije Stepinca te ističe da su tvrdnje o Stepinčevom trovanju i zračenju proizvoljne te da ničime nisu dokazane.